S-179/2006

Mál þetta, sem þingfest var 8. mars 2006 og dómtekið 5. október s.l., er höfðað með ákæru Lögreglustjórans í Vestmannaeyjum, dagsettri 23. febrúar 2006 á hendur G-kk-þgf F-kk-þgf F-kk-þgf, kt. 050558-5339, Þórustíg 6, Reykjanesbæ, „fyrir skjalafals, með því að hafa mánudaginn 17. júní 2002 falsað fimm eftirgreinda tékka, fjóra að fjárhæð 10.000 krónur og einn að fjárhæð 15.000 krónur og notað sjötta tékkann að fjárhæð 4.000 krónur, sem ákærði vissi að væri falsaður, alla útgefna til handhafa á eyðublöð úr tékkhefti Knattspyrnudeildar ÍBV á tékkareikning nr. 5001 hjá Íslandsbanka í Vestmannaeyjum, en ákærði hafði komist yfir eyðublöðin fyrr um sumarið í pókerspili á veitingastað í Reykjavík, eyðublöðin voru þegar útfyllt með númeri tékkareikningsins og nafni Knattspyrnudeildarinnar en óútfyllt að öðru leyti og að hafa jafnframt dagana 17. og 18. sama mánaðar notað tékkana í viðskiptum þegar ákærði framseldi tékkana í verslunum en tékkarnir voru síðar innleystir í bönkum en bakfærðir á reikning verslana þegar upp komst um ólögmæti þeirra:

1) Tékki nr. 3050126 að fjárhæð kr. 10.000, með falsaðri undirritun J-kk-ef S-kk-ef, kt. 090956-2489, framseldur af ákærða í verslun 10-11 að Seljavegi 2 í Reykjavík hinn 17. júní 2002 og innleystur í Íslandsbanka Kirkjusandi í Reykjavík daginn eftir.

2) Tékki nr. 3050130 að fjárhæð kr. 10.000, með falsaðri undirritun J-kk-ef S-kk-ef, kt. 090956-2489, framseldur af ákærða í verslun 10-11 að Staðarbergi í Hafnarfirði 17. júní 2002 og innleystur í Íslandsbanka Kirkjusandi í Reykjavík daginn eftir.

3) Tékki nr. 3050134 að fjárhæð kr. 10.000, með falsaðri undirritun J-kk-ef S-kk-ef, kt. 090956-2489, framseldur af ákærða í verslun Skeljungs hf. í Smáranum í Kópavogi hinn 18. júní 2002 og innleystur í Sparisjóði Kópavogs Hlíðarsmára þann sama dag.

4) Tékki nr. 3050135 að fjárhæð kr. 10.000, með falsaðri undirritun J-kk-ef S-kk-ef, kt. 020169-1139 (sic), framseldur af ákærða í veitingastaðnum Gullöldinni 17. júní 2002 og innleystur í Íslandsbanka í Mjódd Reykjavík daginn eftir.

5) Tékki nr. 3050143 að fjárhæð kr. 15.000, með falsaðri undirritun J-kk-ef S-kk-ef, kt. 020169-1139 (sic), framseldur af ákærða í verslun Hólmgarðs í Keflavík hinn 17. júní 2002 og innleystur í Sparisjóði Keflavíkur Tjarnargötu 12 í Keflavík daginn eftir.

6) Tékki nr. 3050146 að fjárhæð kr. 4.000, með falsaðri undirritun J-kk-ef K-kk-ef, kt. 030657-6739 og framseldur af ákærða í verslun Samkaupa hf. í Keflavík hinn 17. júní 2002 og innleystur í Landsbanka Íslands í Keflavík Hafnargötu 57 í Keflvík daginn eftir.”

Ákæruvaldið segir háttsemi ákærða varða við 1. mgr. 155. gr. almennra hegningarlaga nr. 19/1940.

Ákæruvaldið krefst þess að ákærði verði dæmdur til refsingar. Þá hefur V-kk-nf I-kk-nf Ó-kk-nf, kt. 291152-3849, krafist þess fyrir hönd veitingastaðarins Gullaldarinnar, kt. 510495-2099, að ákærði verði dæmdur til að greiða honum höfuðstól tékkans að upphæð 10.000 krónur ásamt vöxtum samkvæmt 7. gr. vaxtalaga frá tjónsdegi 17. júní 2002 en dráttarvöxtum samkvæmt III. kafla vaxtalaga til greiðsludags.

Ákærði kom ekki fyrir dóm við þingfestingu málsins og var því gefin út handtökuskipun á hendur honum. Hann var færður fyrir dóm 5. október s.l. og játaði brot sín. Með málið var farið samkvæmt ákvæðum 125. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot þau sem greinir í ákæru og þar eru réttilega færð til refsiákvæða. Ákærði hefur með greindri háttsemi unnið sér til refsingar.

Samkvæmt framlögðu sakavottorði ákærða hefur hann nokkurn brotaferil að baki. Á árunum 1992 til 1998 var hann þrívegis dæmdur fyrir þjófnað og skjalafals auk þess sem hann var sektaður fyrir ölvunarakstur. Árið 2000 hlaut hann tvo skilorðsdóma fyrir þjófnað, ölvunarakstur og brot gegn fíkniefnalöggjöf og árið 2001 var hann dæmdur í 4 mánaða skilorðsbundið fangelsi fyrir þjófnað. Árið 2004 var hann dæmdur í 5 mánaða fangelsi, þar af voru 4 mánuðir skilorðsbundnir í 3 ár fyrir þjófnað og sama ár var hann sektaður fyrir skjalafals. Árið 2005 var hann sektaður fyrir brot gegn fíkniefnalöggjöf og sama ár var hann dæmdur í 30 daga fangelsi og sviptur ökurétti ævilangt fyrir ölvunarakstur. Síðast hlaut ákærði dóm 22. mars 2006, 6 mánaða fangelsi, þar af voru 3 mánuðir skilorðsbundnir í 3 ár fyrir brot gegn 157. gr., 218. gr. og 244. gr. almennra hegningarlaga, umferðarlögum og ávana- og fíkniefnalöggjöf. Hann mun hafa lokið afplánun dómsins 28. september 2006.

Samkvæmt 60. gr. almennra hegningarlaga ber að taka upp þennan dóm og dæma með þessu máli. Brot ákærða sem hér er fjallað um eru framin áður en ofangreindur dómur og dómarnir frá 2004 og 2005 gengu og verður því höfð hliðsjón af 78. gr. almennra hegningarlaga við ákvörðun refsingar hans. Er það mat dómsins að brot þau sem ákærði hefur nú verið sakfelldur fyrir hefðu ekki orðið til þyngingar þeirri refsingu er ákærði hlaut með greindum dómum hefðu þau þá verið dæmd með. Ákærða verður því ekki gerð sérstök refsing í máli þessu.

Ákærði hefur samþykkt framkomna bótakröfu og verður hún tekin til greina.

H-kk-nf O. A-kk-nf, dómstjóri, kveður upp dóm þennan.

Dómsuppkvaðning hefur dregist vegna anna dómara.

Dómsorð:

Ákærða, G-kk-þgf F-kk-þgf F-kk-þgf, verður ekki gerð sérstök refsing í máli þessu.

Ákærði greiði V-kk-þgf I-kk-þgf Ó-kk-þgf, kt. 291152-3849, fyrir hönd veitingastaðarins Gullaldarinnar, kt. 510495-2099, 10.000 krónur ásamt vöxtum samkvæmt 7. gr. vaxtalaga frá tjónsdegi 17. júní 2002 en dráttarvöxtum samkvæmt III. kafla vaxtalaga til greiðsludags.

H-kk-nf O. A-kk-nf.